Sylwebaeth y poster

Mae pob myfyriwr yn Ysgol A yn cael y cyfle i ddysgu amrywiaeth o sgiliau parod ar gyfer y dyfodol trwy gydweithio’n agos â theuluoedd a’r gymuned. Mae'r ysgol yn hyrwyddo cydweithio cryf rhwng y gymuned a'r myfyrwyr gan ei bod yn gwella cyfleoedd dysgu'r myfyrwyr. Mae'r ysgol hefyd yn cydweithio'n agos â rhieni a gwarcheidwaid drwy eu cynnwys mewn digwyddiadau ysgol fel diwrnod sgiliau. Yn ôl damcaniaeth Abraham Maslow, mae’r gymuned a’r teulu yn chwarae rhan arwyddocaol wrth sicrhau bod anghenion pob plentyn yn cael eu diwallu cyn iddynt ddechrau’r ysgol. Os na fodlonir eu gofynion sylfaenol, mae disgyblion yn llai tebygol o berfformio i'w llawn botensial (ChangeKidsLives.org, Kline, Ph.D., dim dyddiad).

Yn ôl Hwb Cymru, ‘’Dylai dysgwyr, rhieni, gofalwyr a'r gymuned leol gael cyfle i gyfrannu at y broses o gynllunio’r cwricwlwm’’ (Hwb, 2022). Mae ysgol A yn gwneud noson agored sy’n gyfle i’r rhieni neu gwarcheidwaid i roi eu barn ar ba themau bydd orau i’r disgyblion. Yn ychwanegol, mae’r noson agored yn siawns lle mae’r rhieni neu gwarcheidwaid yn gallu awgrymu gweithgareddau posib mae nhw’n meddwl bydd o fudd i’r disgyblion. Mae’n bwysig fod yr ysgol yn cyfathrebu’n effeithiol gyda theuluoedd â’r gymuned oherwydd:

Trwy weithio mewn partneriaeth â rhieni, y gymuned leol ac ystod o asiantaethau, mae ysgolion cymunedol yn hyrwyddo gwerth dysgu gydol oes ac yn magu hyder, 
gwydnwch a hunan-barch ymhlith disgyblion, rhieni a’r gymuned (Estyn, t.27, 2020)

Cyn i'r plentyn ddechrau'r ysgol, mae'r teulu'n derbyn llyfryn o'r enw ‘Dysgu gyda Sam’, lle mae'r teulu'n ei ddefnyddio i ddysgu Cymraeg sylfaenol i’r plentyn fel bod ganddynt rywfaint o ddealltwriaeth o’r iaith cyn dechrau’r ysgol. Mae un o’r egwyddorion addysgegol yn dweud dylai’r ysgol “defnyddio cymysgedd o ddulliau gan gynnwys y rheini sy'n hybu sgiliau datrys problemau, sgiliau creadigol a’r gallu i feddwl mewn modd beirniadol” (Hwb, 2022). 

Mae'r ysgol yn cymryd rhan mewn amrywiaeth o weithgareddau sydd o fudd i addysg y myfyrwyr ac yn hyrwyddo'r cwricwlwm newydd o feysydd dysgu a phrofiad. Fodd bynnag, pan fod cyfleoedd i ddysgu mewn modd effeithiol, mae heriau hefyd y mae'n rhaid i'r ysgol eu goresgyn. Mae'r ysgol yn defnyddio'r cyfle i gynnal ‘Dewch a rhiant i’r ysgol’ er mwyn i'r rhiant neu warcheidwad cael profiad uniongyrchol o'r hyn y gall y plentyn ei wneud. Fodd bynnag, o ystyried bod yr ysgol yn un Gymraeg, mater y mae'r ysgol yn gwynebu yw'r ffaith nad yw pob rhiant yn gallu siarad Cymraeg, sy’n gallu effeithio datblygiad y plentyn. 

Mae cyfleoedd ac anawsterau yn bodoli o fewn pob ysgol. Mae Ysgol A yn sicrhau fod yr anawsterau yn cael eu goresgyn ac mae’r cyfleoedd yn cael effaith positif ar y disgyblion.   Mae gan yr ysgol rwydwaith cymorth cryf sy’n cynnwys y teulu a’r gymuned, fel y gwelwyd gan y cyfarfodydd croesawi a’r rhiant lywodraethwyr. 

Y cyfle cyntaf mae’r ysgol yn cymryd yw ei bod yn gwneud ysgol goedwig. Mae ysgolion goedwig wedi dod yn ffordd boblogaidd iawn o wella addysg mewn ysgolion. “It develops confidence and self-esteem through learner inspired, hands-on experiences in a natural setting.” (Forest School Association, dim dyddiad). Mae'r weithdrefn yn cynorthwyo ac yn galluogi mwy na chasglu gwybodaeth yn unig; mae hefyd yn cynorthwyo twf cymdeithasol, emosiynol, ysbrydol, corfforol a deallusol myfyrwyr. Mae theori Bronfenbrenner yn dweud ei fod yn bwysig fod disgyblion yn dysgu mewn gwahanol amgylcheddau. Mae Ysgol A yn cefnogi theori Bronfenbrenner oherwydd fod gwelliant ar les y disgyblion ac mae lefel eu hannibyniaeth yn eu gwaith wedi gwella. Wrth wneud ysgolion goedwig, mae hyn yn cefnogi’r pedwar diben y cwricwlwm i Gymru, yn enwedig “yn gyfranwyr mentrus, creadigol” oherwydd eu bod yn archwilio'r goedwig ac yn dysgu sgiliau newydd gan ddefnyddio eu dychymyg (Llywodraeth Cymru, 2015). Un o brif fanteision ysgolion coedwig yw ei fod yn gwella lles plant sy’n dioddef o dlodi. Yn ôl Plant Yng Nghymru (2022), 

The experiences of practitioners and professionals working with over 41,500 families show that the situation is rapidly deteriorating.  They believe we are now at a “critical” level and many children, young people and their families are currently in “absolute crisis” (Plant Yng Nghymru, 2022)

Gan nad yw'r plant yn derbyn y gofal angenrheidiol, mae'n amlwg yn anodd gan ei fod yn effeithio ar eu hiechyd meddwl. Gellir gwella iechyd meddwl y disgyblion yn fawr trwy sefydlu ysgol goedwig o fewn yr ysgol oherwydd gall y plant fynegi eu hunain yn rydd.

Gan fod ysgol A yn honni bod amgylchedd plentyn yn cael effaith sylweddol ar eu datblygiad, maent yn cofleidio theori Bronfenbrenner. Yn ôl damcaniaeth Bronfenbrenner, mae pedair system yn dylanwadu ar ddatblygiad plentyn, a'r system feicro yw'r pwysicaf gan ei fod yn cynnwys teulu, ysgol a’r gymuned (SimplyPsychology, 2020). Mae Ysgol A yn gwneud llawer o weithgareddau sy’n cefnogi theori Bronfenbrenner er enghraifft, mae’r ysgol yn gwahodd pobl o’r gymuned i ddod mewn i’r ysgol er mwyn rhannu gwybodaeth am eu swydd er mwyn ysbridoli’r disbyblion i fod yn gyfrannwyr mentrus, creadigol, sef un o pedwar diben y cwricwlwm. 

Mae rhannu gwybodaeth fel hyn yn helpu rhieni i siarad â’u plant yn ystyrlon am yr hyn y buont yn ei ddysgu, ac yn rhoi cyfle iddynt ymgymryd â gweithgareddau dilynol, os ydynt yn dymuno gwneud hynny. (Estyn, 2020)
Yn amlwg mae plant yn dysgu wrth eu teuluoedd a'u hamgylchedd yn ogystal â'r hyn y maent yn ei astudio yn yr ysgol. Mae'r ysgol yn cytuno â adroddiad Estyn ac yn annog y teulu i ychwanegu at yr hyn a ddysgant yn y dosbarth trwy’r ysgol yn anfon eu llyfrau adref bob hanner tymor. Yn ychwanegol, mae’r adroddiad yn sôn fod “ymarferwyr yn cynnig ymgynghoriadau tymhorol i rieni glywed am gynnydd eu plentyn” (Estyn, 2020).  Mae hyn yn wir i Ysgol A oherwydd mae’r ysgol yn gwneud noson dargedau a noson rieni, sy'n galluogi'r teulu i weld cynnydd eu plentyn a phenderfynu beth sydd angen iddynt wella. Mae’r adroddiad hefyd yn sôn fod gweithio gyda’r gymuned wedi “cyfrannu’n fawr at wella amgylchedd dysgu’r plant, yn ogystal â chyfoethogi eu profiadau dysgu’” (Estyn, 2020). 

Damcaniaeth arall mae’r ysgol yn dilyn yw theori Maslow.  Mae theori Maslow yn awgrymu dylai anghenion unrhyw blentyn cael eu fodloni cyn eu bod yn dysgu. Mae hyn yn golygu fod y teulu, gofalwyr a’r gymuned gyda rôl pwysig o sicrhau fod y plentyn yn cael y gofal sydd angen cyn dechrau’r ysgol. Mae'n wir y bydd disgyblion yn cael trafferth yn yr ysgol os bydd ganddynt ddiffyg cynhesrwydd, bwyd, cwsg, dŵr, ac angenrheidiau sylfaenol eraill. Mae Home Matters (dim dyddiad) yn sôn, “Parents who engage in meaningful activities that encourage thinking and talking to stretch a child’s mind as part of everyday life can enhance their child’s development significantly”. Mae tystiolaeth yn dangos mae canu caneuon, arlunio, darllen a chwarae gyda rhifau yw’r gweithredoedd sydd fwyaf dylanwadol i’r plentyn (Home Matters, dim dyddiad).  Mae'r ysgol yn cymryd sawl cam i gynorthwyo teuluoedd i baratoi ar gyfer dechrau'r ysgol, megis cynnal cyfarfod croesawi i rieni. Mae'n hanfodol i'r teulu gael cymorth i gynorthwyo eu plentyn er mwyn sicrhau bod y plentyn yn cael y cymorth sydd ei angen. 
 Parents who were given interactive homework and were trained on how to support that homework, doubled the amount of time they spent on helping their children ... and their children performed the best. (Llywodraeth Cymru, t.8, dim dyddiad) 
Yr anhawster gyda’r teulu yn cefnogi’r plentyn yw fod rhai teuluoedd yn cael trafferth darparu adnoddau neu hyd yn oed bwyd i'w plant, sy'n cael effaith negyddol ar berfformiad y plentyn. Mae Ysgol A yn sicrhau fod pob teulu yn gallu darparu bwyd ac adnoddau i’w plentyn trwy wneud nosweithiau hyfforddiant lle mae’r rhieni yn cael gwersi coginio rhad.
Mae Ysgol A hefyd yn dilyn y siarter iaith er mwyn cynyddu nifer y siaradwyr Cymraeg yn yr ysgol. Gyda’r targed o geisio cael mil o siaradwyr cymraeg erbyn 2050, mae Ysgol A yn gwneud llawer o weithgareddau i hybu’r gymraeg, er enghraifft, mae’r ysgol yn gwneud sesiynau siarad cymraeg i rieni er mwyn gallu cefnogi dysgu ei plentyn, ac mae’r ysgol yn darparu llyfryn ‘Dysgu gyda Sam’ sy’n cynnwys geiriau syml cymraeg fel bod y plentyn yn cael rhywfaint o gydnabyddiaeth o’r iaith. 
They will be given opportunities to use Welsh in the curriculum, beyond the classroom and on digital platforms so that they appreciate its usefulness to communication in a bilingual Wales (Llywodraeth Cymru, Welsh in education, t. 14, 2017-21)

Mae’r gymuned hefyd yn cefnogi’r gymraeg o fewn yr ysgol trwy wneud diwrnod sgiliau, lle mae siopau bwyd fel Tesco ac Asda yn cyfrannu ffrwythau i’r disgyblion cael blasu ac mae rhieni ac arbenigedd yn dod mewn i’r ysgol i ddysgu gwahanol sgiliau i’r disgyblion. Mae hyn yn gyfle i’r disgyblion ddatblygu eu sgiliau siarad cymraeg wrth ddysgu sgiliau newydd. Mae adroddiad Llywodraeth Cymru yn dweud, “supported English-medium secondary schools to provide informal opportunities to use the language and intensive Welsh language learning opportunities through the Urdd” (Llywodraeth Cymru, Welsh in education, t. 22, 2017-21). Mae’r ysgol yn defnyddio syniad tebyg i hyn trwy gydweithio â’r urdd i annog myfyrwyr i gymryd rhan mewn mwy o weithgareddau yn y gymraeg. Yn ogystal, pan nad oes gan rieni fynediad i ofal plant yn ystod yr haf, mae aelodau'r urdd yn gwylio’r plant yn nyr ysgol. 

Mae ysgol A yn sicrhau bod yr ystafell ddosbarth yn fywiog ac yn ddeniadol fel bod y myfyrwyr yn hoffi dysgu. Mae edu-quip (2017) yn dweud fod “Versatile seating options, mobile furniture and welcoming classroom displays are all coming together to allow for independent, partner, group, and collaborative learning”. Mae sicrhau bod y dosbarth llawn lliw yn golygu fydd y disgyblion eisiau dod i’r ysgol gan fod y dysgu yn hwyl a chyffrous. Oherwydd ei fod yn hanfodol i fyfyrwyr cael mynediad i adnoddau, mae'r ysgol yn sicrhau bod cyfleusterau'r ystafell ddosbarth yn cyfateb i'r myfyrwyr.

 Mae pob amgylchedd dysgu yn lle diogel i gefnogi disgyblion sy’n methu rheoli’u hemosiynau neu ddisgyblion sydd angen lle ac amser i ddeall ac ystyried effaith eu gweithredoedd wrth wneud dewisiadau.  Mae hyn wedi cael effaith gadarnhaol ar yr holl ddisgyblion sydd angen y cymorth hwn, o ran parodrwydd at ddysgu. (Estyn, 2019)

Hefyd, mae’n allweddol fod awyrgylch y dosbarth yn gyfforddus oherwydd nid oes gan bob plentyn un, sy'n effeithio ar eu perfformiad. Felly, mae'n hollbwysig bod y person ifanc yn teimlo'n ddiogel yn y lleoliad addysgol. Mae edu-quip yn acenu bod “well-designed classrooms and environmental factors can boost learning progress in primary school pupils by 16%”. Mae hyn yn pwysleisio’r pwysigrwydd o gael awyrgylch dosbarth effeithiol oherwydd mae ystadegau yn profi fod hyn yn gallu cael effaith positif ar ddatblygiad plentyn. 

I grynhoi, credaf fod teuluoedd a’r gymuned yn cael dylanwad mawr ar addysg plentyn. Er mwyn sicrhau llwyddiant y plentyn, mae'n amlwg o brofiadau pontio bod Ysgol A yn gweithio'n agos gyda theuluoedd a'r gymuned. Er mwyn sicrhau bod pob plentyn yn derbyn yr addysg y mae’n ei haeddu, mae’r ysgol yn gweithio gyda theuluoedd o amrywiaeth o gefndiroedd. Trwy ganiatáu i'r ysgol wneud teithiau cyson i lefydd fel y farchnad, eglwysi, a storfeydd, er enghraifft, mae'r gymuned yn cefnogi'r ysgol yn fawr. Mae'r teulu'n hanfodol i addysg plentyn gan fod dysgu yn y cartref yr un mor hanfodol â dysgu yn y dosbarth. Heb os, mae pob ysgol yn gwynebu rhwystrau ac yn cynnig cyfleoedd, ond mae'r ysgol hon yn gwneud y gorau o bob cyfle er mwyn i’r plant cael ystod eang o brofiadau. Er gwaethaf rhwystrau yn yr ysgol, megis rhieni methu siarad cymraeg, tlodi, a phlant sydd mewn amgylchiadau heriol yn y cartref, mae pob rhwystr yn cael ei oresgyn er mwyn rhoi cyfle i bob myfyriwr llwyddo.

Er mwyn fod yn athrawes effeithiol, rydw i wedi meddwl am dargedau posib wrth feddwl ymlaen er mwyn datblygu i fod yn athrawes llwyddiannus. Wrth feddwl am y Safonau Proffesiynol ar gyfer Addysgu ac Arweinyddiaeth (SAC), rwy’n gobeithio:
1. Gweithio'n agos gyda theuluoedd i wneud yn siŵr bod pob plentyn yn cael adnoddau adref i helpu dysgu, ac i wneud nosweithiau targed fel Ysgol A gan ei fod yn sicrhau bod y teulu yn ymwybodol o sut i gefnogi'r plentyn. 
Mae’r targed yma yn dilyn safon arweinyddiaeth, helpu i gynyddu addysgeg effeithiol, “Mae’r athro yn arwain ym mhob maes ymarfer proffesiynol er mwyn cefnogi ymdrechion pobl eraill yn yr ysgol a thu allan iddi i wireddu uchelgais addysgol Cymru.” (Llywodraeth Cymru, t.2, dim dyddiad)
2. Mynd ar deithiau aml i barciau neu goedwigoedd cyfagos fel ysgol goedwig yn Ysgol A i wella iechyd meddwl myfyrwyr ac annog astudio annibynnol. Mae hyn hefyd yn un o'r meysydd dysgu a phrofiad felly mae’n bwysig i ddilyn y cwricwlwm Newydd gan ei fod yn ffyrdd o wneud dysgu'n bleserus.
Mae’r targed yma yn dilyn safon addysgeg effeithiol, mae addysgu a dysgu’n hollbwysig, “Mae’r athro sydd mewn rôl arweinyddol ffurfiol yn atebol am addysgeg eraill drwy greu a chynnal yr amodau i wireddu’r pedwar diben ar gyfer dysgwyr a sicrhau’r gorau are u cyfer o ran safonau, lles a chynnydd.” (Llywodraeth Cymru, t.2, dim dyddiad)
3. Bydd defnyddio’r maesydd dysgu a phrofiad yn annog myfyrwyr i fynychu dosbarth bob dydd gan fydd dysgu yn fwy bleserus, ac rwyf am ymgorffori llais myfyrwyr yn reolaidd er mwyn rhoi cyfle i’r disgyblion astudio’r hyn y mae ganddynt ddiddordeb ynddo.
Mae’r targed yma yn dilyn safon cydweithredu, gan sicrhau y caiff addysgeg effeithiol ei lledaenu, “Mae’r athro yn manteisio ar gyfleoedd i gydweithio mewn ffordd gynhyrchiol â’r holl bartneriaid ym maes dysgu er mwyn cynyddu effeithiolrwydd proffesiynol.” (Llywodraeth Cymru, t.2, dim dyddiad)
(2262 o eiriau)

